Source: http://hvgorac.hu/index.php?route=information/orac_news&page=125
Timestamp: 2018-06-20 07:55:04
Document Index: 27060103

Matched Legal Cases: ['Kúria ', 'Kúria ', 'bíróság ', 'bíróság ', 'bíróság ', 'Kúria ', 'bíróság ', 'Kúria ', 'Kúria ', 'Kúria ', 'Kúria ']

A Nemzeti Választási Bizottság (NVB) szerint a Magyar Kétfarkú Kutya Párt nem sértett törvényt azzal, hogy a csepeli Szent Imre tér hirdetőtábláira plakátokat ragasztott ki; a testület szerdai határozatával ezért elutasította Borbély Lénárd XXI. kerületi polgármester kifogását. A csepeli polgármester azért nyújtott be kifogást, mert álláspontja szerint a párt önkormányzati kerítésen helyezett el plakátokat, a tulajdonos hozzájárulása nélkül. Az NVB azonban azt állapította meg, hogy a plakátokat nem kerítésre, hanem hirdetőtáblákra helyezték ki, ezt pedig kampányidőszakban nem tiltja semmi.
Mostantól a 9/11 áldozatainak hozzátartozói perelhetik Szaúd-Arábiát
A washingtoni szenátus elutasította Obama elnök vétóját és megszavazta, hogy a 2001. szeptember 11-i terrortámadások áldozatainak hozzátartozói perelhetik Szaúd-Arábiát. A republikánus többségű szenátus csaknem egyhangúlag - 97:1 arányban - szavazta meg a döntést, amelyet még a képviselőháznak is el kell fogadnia. Ez várhatóan szerdán, helyi idő szerint a késő esti órákban meg is történik, sőt, előrejelzések szerint a képviselők is nagy - várhatóan kétharmados arányban - szavazzák meg az elnöki vétó figyelmen kívül hagyását.
Mintegy százmillió forintot kell visszafizetnie az Klubrádió számára a médiahatóságnak – így döntött felülvizsgálati eljárásában a Kúria. A Kúria szerint is vissza kell fizetnie a Nemzeti Média és Hírközlési Hatóságnak (NMHH) a Klubrádió által befizetett 103 millió forintos médiahasználati és frekvenciahasználati díjat, ugyanakkor a Kúria a jó hírnév sérelme miatt nem ötmillió, hanem csak kétmillió forintos kárt ítéltek meg a rádiónak.
Vaddal ütközni igencsak veszélyes, az utána következő kártérítési hercehurca pedig kicsit sem egyszerű: a károk jellemzően százezrekben mérhetők, az autósok az útkezelőt és a vadásztársaságot hibáztathatják, azok viszont a túl gyorsan hajtó sofőrre mutogatnak. Nagy kérdés, kinek lesz igaza. A semmiből ugrott Balázs elé a szarvas, amikor múlt héten hazafele tartott. Ő nem sérült meg, de a motorháztető behorpadt, a lámpákat újra helyükre kellett igazítani, és mint kiderült, az ütéstől megsérült a futómű is. A balesetet követőn rendőrt hívott, aki értesítette az érintett vadásztársaságot, hogy intézkedjenek a tetem elszállításáról. A helyszínt fölmérték, megnézték, van-e kint vadveszélyt jelző tábla. Kiderült, hogy az adott területen – a településhatártól nagyjából 500 méterre – semmi nem jelzett ilyesmit, nem volt figyelmeztetés, a vadveszély tábla pedig csak pár méterrel a baleset helyszíne után volt látható.
2017. január 1-el válik alkalmazandóvá az Európai Unió új, 1141/2014/EU, Euratom rendelete az európai politikai pártok és az európai politikai alapítványok jogállásáról és finanszírozásáról. A szabályozás a hatékonyság és transzparens működés érdekében megerősíti a finanszírozás rendszerét, továbbá szigorúbb elszámolási és ellenőrzési rendszert vezet be. Az európai politikai hagyományban a pártok nélkülözhetetlen szerepet töltenek be: szervezik és csatornázzák a szavazatokat, ezzel kétirányú közvetítő funkciót ellátva az állam és a társadalom viszonyában. Így tehát a legfontosabb politikai ügyek társadalmi megvitatása kevés sikerrel kecsegtet a pártok aktív közreműködése nélkül. Ez a felismerés vezette az Európai Uniót (EU) arra irányuló törekvésében, hogy az európai politikai pártok megerősítésével előmozdítsa az uniós intézményrendszer demokratikus legitimitását.
A te adataid vajon hol landoltak? Visszaélt a bizalmunkkal a Facebook
A hamburgi ügyészség kötelezte a közösségi oldalt, hogy visszamenőlegesen töröljék a német WhatsApp felhasználók adatait.
A lap szerint szeptemberben egy olyan jogszabályt nyújtottak be a parlamentnek, amely végrehajtási ügyekben akkor is elvenné az adósoktól a perindítás lehetőségét, ha a szerződés érvénytelen lenne. Ha a képviselők elfogadják, akkor januártól csak a követelés elévülése után lehetne megtámadni az intézkedést. A tervezetet Trócsányi László igazságügyi miniszter jegyzi.
Az Eclipse-ügy tizenkét vádlottja közül nyolcat adócsalás miatt letöltendő szabadságvesztésre ítélt, négyet viszont felmentett a Fővárosi Törvényszék hétfőn kihirdetett elsőfokú ítéletében. A vádirat szerint az Eclipse Informatikai Rendszerház Zrt. 2005 és 2009 között nagy értékű informatikai, gépkocsik eredetiségvizsgálatára és biometrikus útlevelek elkészítésére kiírt közbeszerzési pályázatokon nyert, ezek alapján 2007 és 2009 között összesen 11 milliárd forintot meghaladó árbevétele volt. A cég vezetői 2006 után fiktív szerződések, teljesítési igazolások, számlák segítségével formálisan alvállalkozókat vontak be, akiknek fizettek, majd ezeket az összegeket rövidesen továbbutalták és készpénzben felvették.
Közösen kell kiállnunk a környezetszennyezés ellen
Szabó Marcel ombudsmanhelyettes azt szorgalmazza, hogy a kollektív jogérvényesítési lehetőséget terjesszék ki a környezetszennyezés okozta jogsérelmek eseteire is. Az Alapvető Jogok Biztosának Hivatala az MTI-hez hétfőn eljuttatott közleményében kiemelte: a jövő nemzedékek szószólója jogszabály-kezdeményezési jogosultságával élve javaslatot tesz a polgári perrendtartásról szóló törvényjavaslat kiegészítésére annak érdekében, hogy környezetszennyezés okozta kollektív jogsérelem esetén is - ideértve az abból fakadó vagyoni kárt és egészségkárosodást - lehetővé váljon a társult per új jogintézményének alkalmazása.
A bankok segítségével lépne a kormány a fogadóoldalak ellen
Az eddiginél lényegesen szigorúbban és hatékonyabban léphet fel az állam a tiltott online szerencsejáték-oldalakkal szemben, ha elfogadják a parlament előtt lévő törvényjavaslatot. Amennyiben az Országgyűlés támogatja a törvényjavaslatot, a pénzügyi blokkolásnak köszönhetően az illegális szerencsejáték szervezőjének bankszámlájára nem érkezik meg az átutalt összeg, az a játékos számláján marad, a pénzforgalmi szolgáltató a magyarországi játékengedéllyel nem rendelkező szervező számlájára a tét befizetését nem teljesíti.
Az új polgári perrendtartás legfontosabb eleme az osztott perszerkezet lesz - mondta Wopera Zsuzsa, az Igazságügyi Minisztérium miniszteri biztosa Balatonalmádiban, a 13. Magyar Jogászgyűlésen. Az osztott perszerkezet azt jelenti, hogy az elsőfokú eljárás két részre tagolódik, egy perelőkészítő szakaszra, a perfelvételre, és egy érdemi tárgyalási szakaszra. Ezek mind időben, mind funkcióban elválnak egymástól: az egyik az állítási, a másik a bizonyítási szakasz. Wopera Zsuzsa azt mondta, ez azért lényeges, mert a jelenlegi egységes szerkezettel ellentétben nem engedi a perek elhúzódását. Kiemelte: a perorvoslatok tekintetében koncentráció valósul meg, ami a másodfokú bíróság hatályon kívül helyezési gyakorlatát keretek közé szorítja. Az új szabályozás jóval kevesebb lehetőséget ad erre, és pontosan meghatározza, hogy miben áll a másodfokú bíróság felülbírálati jogköre.
Az Országgyűlés ma kezdődő ülésén elindíthatja az Alkotmánybíróság hiányzó tagjai megválasztásának folyamatát a bírák személyére javaslatot tevő parlamenti eseti bizottság létrehozásával. A testület felállítása azért vált szükségessé, mert az alaptörvény szerint 15 tagból álló Ab tavasszal 11 tagúra csökkent, az elnöki tisztség pedig jelenleg nem betöltött, jogköreit Sulyok Tamás elnökhelyettes gyakorolja. Az új alkotmánybírók megválasztásához az összes országgyűlési képviselő kétharmadának támogatása szükséges, vagyis a sikeres szavazáshoz ellenzéki szavazatok is kellenek.
Döntött a Kúria: jogsértőek a Magyar Idők kormányhirdetései
A Kúria szerint a Magyar Időkben megjelent kormányhirdetésekben nem volt elég jól látható, hogy a kormány fizetett értük, ezért sérültek a népszavazás tisztaságára vonatkozó alapelvek. A határozatban - amit a hvg.hu szúrt ki a legfőbb bíróság honlapján - az olvasható, hogy szeptember 6-án a kormánypárti Magyar Időkben jelent meg két hirdetés a kormány megbízásából, ezekkel kapcsolatban adtak be kifogást. A hirdetésben az állt, hogy "Szavazzunk nemmel!", de azt kifogásolták velük kapcsolatban, hogy bár ezek egyértelműen politikai hirdetések voltak, szabad szemmel alig, vagy egyáltalán nem lehetett látni rajtuk, hogy mindezek a kormány megbízásából jelentek meg, ez viszont politikai hirdetéseknél kötelező.
A bírói döntésben jelentős szerepe van a bírói szubjektumnak, az nem személytelen logika eredménye - jelentette ki a Kúria elnöke pénteken Balatonalmádiban, a 13. Magyar Jogászgyűlés második napján tartott előadásában. Darák Péter azt hangsúlyozta, hogy a bírói döntésben mindig fontos szerep jut a bíró szubjektumának. Amikor a jogi és erkölcsi norma egybeesik, akkor a jogi megítélés erkölcsi értékítéletet is kifejez – hangsúlyozta. A szubjektív elemek a jogalkalmazás mellett a jogkövetésben is tetten érhetők, ideértve a többi között az elkövető személyi adottságait – közölte a Kúria elnöke.
Abszurd helyzet alakult ki a Kúrián
Nem mindennapi jogi helyzetben, saját titkolózásának jogszerűségéről tárgyalás megtartása nélkül döntene a Kúria egy, a devizahitelesek számára kulcsfontosságú kérdésben – értesült a Magyar Nemzet. A legfőbb bírói testület egy korábban a devizahitel-szerződések ügyében hozott jogegységi határozata miatt lett peres fél. Az esetről a Népszabadság számolt be augusztus végén. Kiderült, hogy mielőtt a Kúria jogegységi határozatban döntött volna arról, hogy perelhetők-e a bankok a devizahitelek miatt, véleményt kért többek közt a nemzetgazdasági tárcától, a jegybanktól és a bankszövetségtől. Ezeket a véleményeket szerette volna megismerni egy devizahiteles, ám kérését elutasította a Kúria.
Budapest – Indokoltnak és időszerűnek tartja a Magyar Jogászegylet elnöke az általános közigazgatási rendtartásról és a közigazgatási perrendtartásról szóló javaslatot. Az MTI annak apropóján kérdezte Sárközy Tamás professzort, hogy az Igazságügyi Minisztérium pénteken benyújtotta a két törvénytervezetet. A jogászegylet elnöke hangsúlyozta: sokfajta vélemény van, de a szakma túlnyomó része alapvetően egyetért azzal, hogy az egyik legrégebbi törvényt, az 1952-es polgári perrendtartást egy új perrendtartás váltsa fel, illetve hogy a közigazgatási eljárás új alapokra kerüljön. Hozzátette: részletkérdésekben vannak szakmai viták, például abban, hogy a gyorsaságot hogyan lehet összeegyeztetni a jogállami garanciákkal, az eljárásban az ügyfelek jogaival, de a jogszabályok aktualitásában mindenki egyetért.
Újabb szakmai testület mondott kritikát a közigazgatási bíráskodás tervezett átalakításáról, bár az Akadémia jogi bizottsága közjogi albizottságának vitaülésén minden felszólaló tényként kezelte, hogy a kormány véghez viszi akaratát. A közigazgatási bíróságokat mindig mostohagyereknek tekintette a hatalom – fogalmazott. A közigazgatási bíráskodás joga című szakmai vitanapon a mostani átszervezési javaslat egyik szakértője. Rozsnyai Krisztina szerint a szakterületen dolgozók érdekérvényesítését az is nehezíti, hogy mindössze százan vannak az országban.
Az Igazságügyi Minisztérium benyújtotta az Országgyűlésnek az általános közigazgatási rendtartásról (Ákr.) és a közigazgatási perrendtartásról (Kp.) szóló tervezetet 2016. szeptember 23-án. A kormány már megalakulásakor, 2014-ben meghirdette az eljárásjogok reformját, mert célja a bürokrácia csökkentése és az igazságszolgáltatásba vetett közbizalom erősítése. Az általános közigazgatási rendtartásról és a közigazgatási perrendtartásról szóló új törvények az ügyfelek ügyeinek gyorsabb és hatékonyabb elintézését, a közigazgatás szolgáltató jellegének erősítését, valamint az eljárások átláthatóbbá és egyszerűbbé tételét szolgálják. A bíróságok közigazgatási ügyekben való eljárásának szabályai eddig a polgári perrendtartásról szóló törvényben kaptak helyet. Tekintettel azonban arra, hogy a két jogterület számos eltérő sajátossággal rendelkezik, ezért a közigazgatási bírósági eljárások kikerültek az Országgyűlésnek már benyújtott új Polgári perrendtartásból és a javaslat szerint külön törvényben nyernek szabályozást.
Tételek: 2481 - 2500 / 4349 (218 oldal)